Ardit Bido

Ardit Bido (lindur më 20 korrik 1987) është deputet i Partisë Socialiste të Shqipërisë në Qarkun e Vlorës, i zgjedhur në zgjedhjet parlamentare të 2025.

Ai është profesor i asociuar në Marrëdhënie Ndërkombëtare dhe ka shërbyer si Drejtor i Përgjithshëm i Arkivave të Shqipërisë nga viti 2016 deri në vitin 2025.

Lindur dhe rritur në Sarandë, ai përfundoi arsimin e mesëm në gjimnazin “Hasan Tahsini” dhe më pas u diplomua për Gazetari. Ka kryer masterin dhe mbrojti gradën e Doktorit të Shkencave në Marrëdhënie Ndërkombëtare në Universitetin e Tiranës, ku është pedagog që prej vitit 2012.

Gjatë drejtimit të arkivave, Bido udhëhoqi modernizimin dhe dixhitalizimin e sistemit arkivor, duke kontribuar në standardizimin e dokumenteve shtetërore dhe anëtarësimin e Shqipërisë në Portalin Evropian të Arkivave në vitin 2018.

Ai është autor i tri monografive shkencore: Kisha Ortodokse Shqiptare Një histori politike (1878–1945), botuar nga Routledge Koncesioni editorial i medias shqiptare dhe Beteja për 20 përqindshin''. Ka referuar në konferenca ndërkombëtare në institucione si Universiteti i Kolumbias, ATINER në Athinë, Jad Vashem në Jeruzalem dhe Universitetin e Amsterdamit.

Përveç karrierës akademike, ai ka punuar si gazetar, drejtues mediash dhe zyrtar i komunikimit në universitete shqiptare, si dhe ka qenë këshilltar në Institutin e Sigurimeve Shoqërore. Është pjesë e bordeve akademike dhe revistave shkencore në Shqipëri, Kosovë, Maqedoni të Veriut dhe Greqi. Flet anglisht dhe greqisht, dhe ka njohuri në italisht dhe frëngjisht.

 Referime 

Kategoria:Biografi shqiptare
Kategoria:Lindje 1987
Kategoria:Politikanë shqiptarë
Kategoria:Akademikë shqiptarë
Kategoria:Njerëz nga Saranda
Kategoria:Shqiptarë